b'\n_START_ARTICLE_\nAir Force One\n_START_SECTION_\nIstorie\n_START_PARAGRAPH_\nLa data de 11 octombrie 1910, Theodore Roosevelt a devenit primul pre\xc8\x99edinte american care a zburat cu o aeronav\xc4\x83, de\xc8\x99i pe c\xc3\xa2nd zbura \xc3\xaentr-un Wright Flyer vechi de la Kinloch Field (l\xc3\xa2ng\xc4\x83 St. Louis, Missouri), nu mai avea aceasta func\xc8\x9bie,fiind succedat de  William Howard Taft. Acesta nu a fost altceva dec\xc3\xa2t \xc3\xaenceputul transportului aerian preziden\xc8\x9bial._NEWLINE_\xc3\x8enainte de cel de-Al Doilea R\xc4\x83zboi Mondial, pre\xc8\x99edin\xc8\x9bii c\xc4\x83l\xc4\x83toreau doar rareori peste ocean \xc8\x99i \xc3\xaen interiorul \xc8\x9b\xc4\x83rii. Lipsa telecomunica\xc8\x9biilor f\xc4\x83r\xc4\x83 fir \xc8\x99i lipsa unui transport rapid f\xc4\x83ceau impracticabile c\xc4\x83l\xc4\x83toriile pe distan\xc8\x9be lungi, deoarece presupuneau o durat\xc4\x83 de timp mult prea mare \xc8\x99i o izolare a pre\xc8\x99edintelui de evenimentele din Washington, D.C..C\xc4\x83ile ferate erau o op\xc8\x9biune mai sigur\xc4\x83 \xc3\xaen cazul \xc3\xaen care pre\xc8\x99edintele era nevoit s\xc4\x83 ajung\xc4\x83 \xc3\xaen state \xc3\xaendep\xc4\x83rtate. P\xc3\xa2n\xc4\x83 la sf\xc3\xa2r\xc8\x99itul anilor 1930, odat\xc4\x83 cu sosirea aeronavelor precum Douglas DC-3, un num\xc4\x83r tot mai mare  de americani au \xc3\xaenceput s\xc4\x83 vad\xc4\x83 transportul aerian ca un mod rezonabil de a c\xc4\x83l\xc4\x83tori. Aeronavele construite numai din metal, motoarele mai fiabile \xc8\x99i noile sisteme radio de naviga\xc8\x9bie au f\xc4\x83cut c\xc4\x83l\xc4\x83toriile aeriene comerciale mai sigure \xc8\x99i mai convenabile. Companiile de asigur\xc4\x83ri de via\xc8\x9b\xc4\x83 au \xc3\xaenceput s\xc4\x83 ofere pilo\xc8\x9bilor poli\xc8\x9be de asigurare-de\xc8\x99i la pre\xc8\x9buri extravagante-\xc8\x99i mul\xc8\x9bi oameni de afaceri \xc8\x99i oficiali guvernamentali au \xc3\xaenceput s\xc4\x83 utilizeze companiile aeriene \xc3\xaen locul celor de cale ferat\xc4\x83, \xc3\xaen special pe distan\xc8\x9be mai lungi._NEWLINE_Franklin D. Roosevelt a fost primul pre\xc8\x99edinte care a zburat \xc3\xaentr-un avion \xc3\xaen timpul mandatului. \xc3\x8en cel de-Al Doilea R\xc4\x83zboi Mondial, Roosevelt a c\xc4\x83l\xc4\x83torit cu Dixie Clipper, intr-un Pan-Am echipat Boeing 314 la Conferinta de la Casablanca din 1943 , \xc3\xaen Maroc, zbor care a acoperit 5500 de mile. Amenin\xc8\x9barea submarinelor germane \xc3\xaen \xc3\xaentreaga B\xc4\x83t\xc4\x83lia Atlanticului a f\xc4\x83cut ca zborurile transatlatice s\xc4\x83 fie mijlocul preferat de transport._NEWLINE_Preocupa\xc8\x9bi de dependen\xc8\x9ba transportului pre\xc8\x99edintelui de liniile aeriene comerciale, liderii USAAF au ordonat transformarea unui avion militar \xc3\xaen vederea adapt\xc4\x83rii la nevoile speciale ale Comandantului-Suprem. Primul avion propus pentru utilizarea preziden\xc8\x9bial\xc4\x83 a fost un avion de transport C-87A VIP. Acest aparat de zbor cu num\xc4\x83rul 41-24159, re-modificat \xc3\xaen 1943 pentru a fi utilizat pentru transportul preziden\xc8\x9bial VIP, Guess Where II, a fost destinat transportului pre\xc8\x99edintelui Franklin D. Roosevelt \xc3\xaen c\xc4\x83l\xc4\x83toriile sale interna\xc8\x9bionale. Dac\xc4\x83 ar fi fost acceptat, acesta ar fi fost primul avion care urma s\xc4\x83 fie utilizat \xc3\xaen serviciul preziden\xc8\x9bial, de fapt primul Air Force One. Cu toate acestea, dup\xc4\x83 o revizuire a sistemului de siguran\xc8\x9b\xc4\x83 al C-87 , Serviciul Secret a refuzat categoric s\xc4\x83 aprobe Guess Where II  pentru transportul pre\xc8\x99edintelui. Aeronava a fost apoi utilizat\xc4\x83 pentru transportul membrilor de rang \xc3\xaenalt ai administra\xc8\x9biei Roosevelt \xc3\xaen diferite c\xc4\x83l\xc4\x83torii. \xc3\x8en martie 1944 Guess Where II  a transportat-o pe  Eleanor Roosevelt \xc3\xaentr-un tur de caritate \xc3\xaen mai multe \xc8\x9b\xc4\x83ri din America Latin\xc4\x83. C-87 a fost casat \xc3\xaen 1945._NEWLINE_Serviciul Secret a reconfigurat ulterior un Douglas C-54 Skymaster pentru a deservi transportul pre\xc8\x99edintelui. Aceast\xc4\x83 aeronav\xc4\x83 VC-54C, poreclit\xc4\x83 Sacred Cow, includea o zon\xc4\x83 de dormit, un telefon radio, lift mobil pentru a-l ridica pe Roosevelt \xc3\xaen scaunul cu rotile. VC-54C a fost folosit de c\xc4\x83tre pre\xc8\x99edintele Roosevelt doar o singur\xc4\x83 dat\xc4\x83 pentru c\xc4\x83l\xc4\x83toria sa la Conferin\xc8\x9ba de la Ialta din februarie 1945._NEWLINE_Dup\xc4\x83 moartea lui Roosevelt \xc3\xaen prim\xc4\x83vara anului 1945, vice-pre\xc8\x99edintele Harry S. Truman a devenit pre\xc8\x99edinte. Legisla\xc8\x9bia care a creat U.S. Air Force, Actul Na\xc8\x9bional din 1947, a fost semnat de Truman \xc3\xaen timp ce se afla la bordul unui VC-54C.  \xc3\x8en 1947 el a \xc3\xaenlocuit VC-54C cu un C-118 Liftmaster modificat, numindu-l Independence (dupa numele ora\xc8\x99ului natal al lui Truman \xc3\xaen Missouri). Acesta a fost primul avion Air Force One cu un exterior distinctiv, av\xc3\xa2nd un cap de vultur ple\xc8\x99uv pictat pe v\xc3\xa2rf._NEWLINE_Semnalul de apel preziden\xc8\x9bial a fost stabilit pentru scopuri de securitate \xc3\xaen timpul administra\xc8\x9biei lui Dwight D. Eisenhower. Modificarea a fost rezultatul unui incident din anul 1953 \xc3\xaen care o aeronav\xc4\x83 comercial\xc4\x83 Eastern Airlines (8610) a avut acela\xc8\x99i semnal de apel ca \xc8\x99i avionul pre\xc8\x99edintelui, care se g\xc4\x83sea \xc3\xaen  aeronava Air Force 8610. Aeronava a intrat accidental \xc3\xaen acela\xc8\x99i spa\xc8\x9biu aerian, dup\xc4\x83 incident semnalul de apel "Air Force One" fiind stabilit numai pentru aeronava preziden\xc8\x9bial\xc4\x83. Primul zbor oficial al Air Force One a avut loc \xc3\xaen 1959 \xc3\xaen timpul administra\xc8\x9biei Eisenhower._NEWLINE_Eisenhower a introdus, de asemenea, alte patru aeronave cu elice \xc3\xaen serviciul preziden\xc8\x9bial: Lockheed C-121 Constellations (VC-121E). Aceste aeronave au fost numite Columbine II \xc8\x99i Columbine III  de Mamie Eisenhower dup\xc4\x83 Columbine, floarea oficial\xc4\x83 a statului Colorado. Dou\xc4\x83 Aero Commanders au fost, de asemenea, ad\xc4\x83ugate flotei \xc8\x99i au c\xc3\xa2\xc8\x99tigat distinc\xc8\x9bia de a fi cele mai mici avioane folosite pentru a servi vreodat\xc4\x83 ca Air Force One. Pre\xc8\x99edintele Eisenhower a mai modernizat tehnologia  Air Force One \xc8\x99i prin ad\xc4\x83ugarea unui telefon aerian  \xc8\x99i a unei ma\xc8\x99ini-telex  de comunicare la sol.\n_START_SECTION_\nBoeing 707s\n_START_PARAGRAPH_\nSpre sf\xc3\xa2r\xc8\x99itul mandatului lui Eisenhower, \xc3\xaen 1958, Air Force a ad\xc4\x83ugat trei avioane Boeing 707 ( CV-137s desemnate SAM 970, 971, \xc8\x99i 972) \xc3\xaen flot\xc4\x83. Eisenhower a devenit primul pre\xc8\x99edinte care a folosit VC-137 \xc3\xaen timpul turului de caritate  "Flight to Peace"(3 decembrie-22 decembrie 1959). El a vizitat 11 na\xc8\x9biuni din Asia zbur\xc3\xa2nd 22000 mile (35.000\xc2\xa0km) \xc3\xaen 19 zile, aproximativ de dou\xc4\x83 ori mai rapid dec\xc3\xa2t dac\xc4\x83 ar fi f\xc4\x83cut-o cu Columbine._NEWLINE_\xc3\x8en octombrie 1962, administra\xc8\x9bia John F. Kennedy a achizi\xc8\x9bionat un C-137 Stratoliner(un 707 modificat pentru raz\xc4\x83 lung\xc4\x83 de ac\xc8\x9biune)-Special Air Mission (SAM) 26000, de\xc8\x99i Kennedy a folosit avioane din timpul lui Eisenhower pentru excursii \xc3\xaen Canada, Fran\xc8\x9ba, Austria \xc8\x99i Regatul Unit._NEWLINE_Air Force a \xc3\xaencercat s\xc4\x83 creeze o stem\xc4\x83 preziden\xc8\x9bial\xc4\x83 special\xc4\x83 din propriul design:  o schem\xc4\x83 \xc3\xaen ro\xc8\x99u \xc8\x99i auriu metalizat, cu numele na\xc8\x9biunii \xc3\xaen litere de tipar. Kennedy a sim\xc8\x9bit c\xc4\x83 aeronava p\xc4\x83rea prea regal\xc4\x83, \xc8\x99i, la sfaturile so\xc8\x9biei sale, Prima Doamn\xc4\x83 Jacqueline Kennedy, el l-a contactat pe designerul american Raymond Loewy pentru a ajuta la proiectarea unei noi steme \xc8\x99i unui nou interior pentru VC-137 . Loewy s-a \xc3\xaent\xc3\xa2lnit cu pre\xc8\x99edintele, iar prima cercetare cu privire la proiectul s\xc4\x83u l-a dus la Arhivele Na\xc8\x9bionale, unde s-a uitat la primul exemplar tip\xc4\x83rit al Declara\xc8\x9biei de Independen\xc8\x9b\xc4\x83 a Statelor Unite\xc8\x99i v\xc4\x83z\xc3\xa2nd numele \xc8\x9b\xc4\x83rii scris spa\xc8\x9biat \xc8\x99i cu majuscule. El a ales s\xc4\x83 expun\xc4\x83 fuselajul de aluminiu lustruit pe partea din jos, \xc8\x99i a utilizat dou\xc4\x83 tipuri de albastru, un albastru-ardezie asociat cu Republica timpurie \xc8\x99i pre\xc8\x99edin\xc8\x9bia, precum \xc8\x99i un cyan mai contemporan, s\xc4\x83 reprezinte prezentul \xc8\x99i viitorul. Sigiliul preziden\xc8\x9bial a fost adaugat in ambele p\xc4\x83r\xc8\x9bi ale fuselajului, l\xc3\xa2ng\xc4\x83 bot, un steag mare a fost pictat pe coad\xc4\x83, iar pe lateralul aeronavei a fost scris "United States of America", cu majuscule. Munca lui Loewy a primit laude imediate din partea pre\xc8\x99edintelui \xc8\x99i a presei. Marcajele de pe VC-137 au fost adoptate \xc8\x99i pentru mai marele VC-25, atunci c\xc3\xa2nd a intrat \xc3\xaen serviciu, \xc3\xaen 1990._NEWLINE_SAM 26000 a fost \xc3\xaen serviciu \xc3\xaentre anii 1962 - 1998, servind pre\xc8\x99edin\xc8\x9bilor de la Kennedy la Clinton. La data de 22 noiembrie 1963, SAM 26000 l-a transportat pe pre\xc8\x99edintele Kennedy la Dallas, Texas. Mai t\xc3\xa2rziu \xc3\xaen acea dup\xc4\x83-amiaz\xc4\x83, Kennedy a fost asasinat,  iar vicepre\xc8\x99edintele Lyndon Johnson \xc8\x99i-a asumat postul de pre\xc8\x99edinte \xc8\x99i a depus jur\xc4\x83m\xc3\xa2ntul la bordul SAM 26000. La cererea lui Johnson, avionul a transportat corpul lui Kennedy \xc3\xaenapoi la Washington. Ni\xc8\x99te scaune \xc8\x99i un perete de compartimentare au fost scoase din partea din spate a avionului, astfel \xc3\xaenc\xc3\xa2t Jacqueline Kennedy s\xc4\x83 poat\xc4\x83 sta cu pre\xc8\x99edintele ucis \xe2\x80\x93 tocmai pentru a evita transportarea ru\xc8\x99inoas\xc4\x83 a sicriului \xc3\xaen cal\xc4\x83. . Un deceniu mai t\xc3\xa2rziu, aeronava a adus \xc8\x99i corpul lui Johnson la Washington pentru funeraliile de stat \xc8\x99i apoi acas\xc4\x83, la Texas._NEWLINE_SAM 26000 a fost \xc3\xaenlocuit \xc3\xaen 1972 de un alt VC-137, Special Air Mission 27000, de\xc8\x99i SAM 26000 a fost p\xc4\x83strat ca o copie de siguran\xc8\x9b\xc4\x83 p\xc3\xa2n\xc4\x83 c\xc3\xa2nd a fost, \xc3\xaen cele din urm\xc4\x83, retras \xc3\xaen 1998. SAM 26000 este acum expus la Muzeul Na\xc8\x9bional al United States Air Force. Richard Nixon a fost primul pre\xc8\x99edinte care a utilizat SAM 27000, aeronava cea nou\xc4\x83 servind fiecare pre\xc8\x99edinte p\xc3\xa2n\xc4\x83 c\xc3\xa2nd a fost \xc3\xaenlocuit\xc4\x83 de dou\xc4\x83 VC-25 (SAM 28000 \xc8\x99i 29000), \xc3\xaen 1990. Dup\xc4\x83 ce \xc8\x99i-a anu\xc8\x9bat inten\xc8\x9bia de a demisiona, Nixon a urcat la bordul SAM 27000 s\xc4\x83 c\xc4\x83l\xc4\x83toreasc\xc4\x83 \xc3\xaen California. Deasupra Missouri, indicativul de apel al avionului s-a schimbat din Air Force One, \xc3\xaen SAM 27000, dup\xc4\x83 ce Gerald Ford a devenit pre\xc8\x99edinte._NEWLINE_SAM 27000 a fost scos din uz \xc3\xaen 2001 de c\xc4\x83tre pre\xc8\x99edintele George W. Bush \xc8\x99i, mai t\xc3\xa2rziu, demontat \xc8\x99i dus la Biblioteca Preziden\xc8\x9bial\xc4\x83 Ronald Reagan \xc3\xaen Simi Valley, unde a fost reasamblat \xc8\x99i expus.\n_START_SECTION_\nBoeing 747s\n_START_PARAGRAPH_\nDe\xc8\x99i \xc3\xaen timpul celor dou\xc4\x83 mandate de pre\xc8\x99edin\xc8\x9bie ale lui Ronald Reagan nu s-au sesizat schimb\xc4\x83ri majore la Air Force One,  fabricarea de aeronave preziden\xc8\x9biale din versiunea 747 a \xc3\xaenceput \xc3\xaen timpul mandatului s\xc4\x83u. USAF a emis o cerere de ofert\xc4\x83 \xc3\xaen 1985 pentru dou\xc4\x83 aeronave wide-body cu un minim de trei motoare \xc8\x99i o distan\xc8\x9b\xc4\x83 de zbor de 6.000 de mile f\xc4\x83r\xc4\x83 alimentare.  Boeing, cu 747, \xc8\x99i McDonnell Douglas DC-10 \xc8\x99i-au prezentat propunerile ,iar  Administra\xc8\x9bia Reagan a comandat dou\xc4\x83 747 identice pentru a \xc3\xaenlocui 707-le \xc3\xaemb\xc4\x83tr\xc3\xa2nite. . Designul interior a fost realizat de Prima Doamn\xc4\x83 Nancy Reagan.  Primul dintre cele dou\xc4\x83 avioane ,desemnat VC-25A ,a fost livrat \xc3\xaen 1990, \xc3\xaen timpul administra\xc8\x9biei lui George H.W Bush. \xc3\x8ent\xc3\xa2rzierile au ap\xc4\x83rut pentru a permite lucr\xc4\x83ri suplimentare pentru a proteja aeronavele de efectele impulsurilor electromagnetice (EMP). VC-25 este echipat at\xc3\xa2t cu un telefon securizat c\xc3\xa2t \xc8\x99i nesecurizat, precum  \xc8\x99i sisteme computerizate de comunica\xc8\x9bii, care s\xc4\x83 permit\xc4\x83 pre\xc8\x99edintelui s\xc4\x83-\xc8\x99i exercite atribu\xc8\x9biile \xc3\xaen timp ce e \xc3\xaen aer, \xc3\xaen cazul unui atac asupra Statelor Unite._NEWLINE_Air Force One, de obicei, nu are avioane de v\xc3\xa2n\xc4\x83toare care escorteaz\xc4\x83 aeronava preziden\xc8\x9bial\xc4\x83, dar totu\xc8\x99i,\xc3\xaen iunie 1974, \xc3\xaen timp ce pre\xc8\x99edintele Nixon f\xc4\x83cea o oprire programat\xc4\x83 \xc3\xaen Siria, avioane de v\xc3\xa2n\xc4\x83toare siriene au interceptat Air Force One pentru a ac\xc8\x9biona ca escorte. Cu toate acestea, echipajul de pe Air Force One nu a fost informat \xc3\xaen prealabil \xc8\x99i, ca rezultat, a luat m\xc4\x83suri de evitare, execut\xc3\xa2nd manevre evazive._NEWLINE_Unul dintre episoadele cele mai dramatice la bordul Air Force One s-a \xc3\xaent\xc3\xa2mplat \xc3\xaen timpul atacurilor din 11 septembrie. Pre\xc8\x99edintele George W. Bush a fost re\xc8\x9binut la sol la Emma E. Booker Elementary School din Sarasota, Florida, dup\xc4\x83 atacul de la World Trade Center din New York. A zburat cu un VC-25 de la Sarasota-Bradenton International Airport la Barksdale Air Force Base \xc3\xaen Louisiana \xc8\x99i apoi la Offutt Air Force Base \xc3\xaen Nebraska \xc3\xaenainte de a reveni la Washington. \xc3\x8en ziua urm\xc4\x83toare, oficialii de la Casa Alb\xc4\x83 \xc8\x99i Departamentul de Justi\xc8\x9bie au explicat c\xc4\x83 pre\xc8\x99edintele Bush a f\xc4\x83cut acest lucru, deoarece au a fost informa\xc8\x9bii specifice \xc8\x99i credibile c\xc4\x83 Air Force One \xc8\x99i Casa Alb\xc4\x83 erau, de asemenea, \xc8\x9bintele terori\xc8\x99tilor. Investiga\xc8\x9biile ulterioare au ar\xc4\x83tat c\xc4\x83 motivul ar fi fost o problem\xc4\x83 de comunicare._NEWLINE_C\xc3\xa2nd pre\xc8\x99edintele Bush a ajuns la finalul celui de-al doilea mandat \xc3\xaen 2009, un VC-25 a fost folosit pentru a-l transport \xc3\xaen Texas. \xc3\x8en acest scop, aeronava a fost numit\xc4\x83 Special Air Mission 28000, deoarece aeronava nu purta actualul pre\xc8\x99edinte al Statelor Unite. Aranjamente similare au fost f\xc4\x83cute pentru fo\xc8\x99tii pre\xc8\x99edin\xc8\x9bi Ronald Reagan \xc8\x99i Bill Clinton._NEWLINE_VC-25A  sunt de a\xc8\x99teptat s\xc4\x83 fie \xc3\xaenlocuite, deoarece au devenit mai pu\xc8\x9bin rentabil s\xc4\x83 func\xc8\x9bioneze. USAF Air Mobility Command a fost responsabilizat cu c\xc4\x83utarea de posibili \xc3\xaenlocuitori, inclusiv Boeing 747-8 \xc8\x99i EADS Airbus A380 . La 28 ianuarie 2009, EADS a anun\xc8\x9bat c\xc4\x83 nu va licita pentru aeronav\xc4\x83, l\xc4\x83s\xc3\xa2nd Boeing singurul ofertant, fie cu al lor Boeing 747-8 sau Boeing 787.\n_START_SECTION_\nAlte aeronave preziden\xc8\x9biale\n_START_PARAGRAPH_\nUnited Airlines a fost singura companie aerian\xc4\x83 comercial\xc4\x83 care a operat executivul. La 26 decembrie 1973, pre\xc8\x99edintele de atunci, Richard Nixon, a zburat ca pasager la bordul unui avion de la Washington la Los Angeles International. Acest lucru a fost explicat de c\xc4\x83tre personalul s\xc4\x83u c\xc4\x83 a fost f\xc4\x83cut \xc3\xaen scopul de a conserva combustibilul care ar fi fost necesar unui zbor cu Air Force One._NEWLINE_\xc3\x8en noiembrie 1999, pre\xc8\x99edintele Bill Clinton a zburat de la Ankara, Turcia, la Cengiz Topel Naval Air Station, Turcia, la bordul unui  C-20C (Gulfstream III) folosind indicativul de apel "Air Force One", escortat de trei avioane F-16 ._NEWLINE_La data de 8 martie 2000, pre\xc8\x99edintele Bill Clinton a zburat \xc3\xaen Pakistan la bordul unui Gulfstream III nemarcat, \xc3\xaen timp ce o alt\xc4\x83 aeronav\xc4\x83 cu indicativul de apel "Air Force One" a zburat pe aceea\xc8\x99i rut\xc4\x83 cu c\xc3\xa2teva minute mai t\xc3\xa2rziu._NEWLINE_\xc3\x8en mai 2009, pre\xc8\x99edintele Barack Obama a dus-o pentru prima dat\xc4\x83 pe Prima Doamn\xc4\x83 la New York \xc3\xaentr-un Gulfstream 500. La data de 16 iulie 2010, familia Obama a zburat la Maine \xc3\xaentr-un Gulfstream III pictat in culori preziden\xc8\x9biale._NEWLINE_De asemenea, pre\xc8\x99edintele zboar\xc4\x83 \xc8\x99i \xc3\xaen elicoptere Marine One operate de US Marine Corps.\n_START_SECTION_\nAir Force One la expozi\xc8\x9be\n_START_PARAGRAPH_\nMai multe aeronave preziden\xc8\x9biale care au servit anterior ca Air Force One (Sacred Cow, Independence, Columbine III, SAM 26000, \xc8\x99i alte aeronave preziden\xc8\x9biale mai mici) sunt expuse \xc3\xaen hangarul preziden\xc8\x9bial al Muzeului Na\xc8\x9bional al United States Air Force (situat la Wright -Patterson AFB l\xc3\xa2ng\xc4\x83 Dayton, Ohio) \xc8\x99i la Museum of Flight din Seattle, Washington (mai devreme SAM VC-137b 970). Boeing 707 care a servit ca Air Force One \xc3\xaen timpul mandatelori lui Nixon p\xc3\xa2n\xc4\x83 la George HW Bush (SAM 27000) este expus \xc3\xaen Simi Valley, California, la Biblioteca Preziden\xc8\x9bial\xc4\x83 Ronald Reagan._NEWLINE_O Liftmaster VC-118a utilizat de c\xc4\x83tre John F. Kennedy este expus la Pima Air & Space Museum din Tucson, Arizona.'